MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.357
privind modificarea organigramei şi statului de funcţii ale Spitalului Clinic Municipal „Filantropia” Craiova, pentru anul 2017
        
Consiliul Local al Municipiului  Craiova întrunit în şedinţa ordinară din data de 28.09.2017;


Având în vedere raportul nr.127050/2017 întocmit de Serviciul Resurse Umane prin care se propune modificarea organigramei şi statului de funcţii ale Spitalului Clinic Municipal „Filantropia” Craiova, pentru anul 2017;


În conformitate cu prevederile Legii nr.95/2006 privind reforma în domeniul sănătăţii, modificată şi completată, Legii nr.53/2003, republicată, privind Codul Muncii, Ordinului nr.1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr.1778/2006 privind aprobarea normativelor de personal şi Ordinului Ministerului Sănătăţii nr.834/2011 privind aprobarea Criteriilor pentru clasificarea pe categorii a unităţilor si subunităţilor sanitare, stabilirea nivelului de salarizare pe grade pentru personalul cu funcţii de conducere, precum si funcţiile care beneficiază de un număr de clase suplimentare faţă de salariul de bază;


În temeiul art.36 alin.2 lit.a coroborat cu alin.3 lit.b, art.45 alin.1, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea organigramei şi statului de funcţii ale Spitalului Clinic Municipal „Filantropia” Craiova,  pentru anul 2017,  conform anexelor nr.1 şi 2 care fac parte integrantă din prezenta hotărâre.

Art.2. La data intrării în vigoare a prezentei hotărâri, se modifică în mod corespunzător Hotărârea Consiliului Local al Municipiului Craiova nr.178/2017.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane şi Spitalul Clinic Municipal „Filantropia” Craiova, vor aduce la îndeplinire prevederile prezentei hotărâri.

